text: Så skal råge-ungerne grilles
  12 juni 2012 kl. 06.46
  Give jagtforening inviterer til grillaften i Lystanlægget med rågeunger på menuen.
  128 rågeunger er blevet skudt ned fra rederne i Gullestrup Have og Give Lystanlæg i perioden 1. maj - 15. juni. Efter tilladelse til Give jagtforening.
  
  Bryst 
  Til arrangementet den 19. juni i Lystanlægget vil der blive opsat grill, og der er mulighed for at smage grillet rågeungebryst og dyrekølle. Desuden vil der være smagsprøver på vin, der passer til.
  
  Råger ved rådhuset 
  Råger havde slået sig ned og bygget reder i de store træer i den gamle have mellem det tidligere rådhus og Brugsen og i trætoppene i lystanlægget.
  
  Larmende naboer
  - Vi risikerer simpelthen, at rågerne maltrakterer de store gamle flotte træer, så derfor har vi i Give Jagtforening indhentet en speciel tilladelse hos kommunen ligesom Give Lystanlæg også har indhentet en speciel tilladelse il at tynde ud i bestanden af rågeunger. De er altså heller ikke specielt rare at have som naboer rent støjmæssigt, fortæller Poul Mikkelsen fra Give Jagtforening til Give Avis.
  